kardosdrur/scandi-wiki huggingface dataset:
Den blå engel

Den blå engel (originaltitel: Der blaue Engel) er en tysk musical-komedie-dramafilm fra 1930 instrueret af Josef von Sternberg og med Marlene Dietrich, Emil Jannings og Kurt Gerron i hovedrollerne. Filmen er baseret på romanen Professor Unrat af Heinrich Mann fra 1905.

Den blå engel præsenterer den tragiske forvandling af en respektabel professor til en kabaretklovn og hans nedstigning til vanvid. Filmen er den første tyske hele talefilm.

Filmen anses at være en klassiker i tysk film.

Handling 
Professor Immanuel Rath forelsker sig i natklubsangerinden Lola-Lola. De indleder et forhold, men da det afsløres, bliver professoren fyret. De to bliver gift, men uden et arbejder synker professoren så dybt, at han må optræde som klovn på natklubben.

Om filmen 
Filmen blev optaget i to versioner, en med tysk tale og en med engelsk. Den blå engel havde premiere i Berlin den 1. april 1930. Den havde dansk premiere i København i Alexandra Teatret den 18. august 1930 og er blevet vist med repremierer flere gange siden.

Filmen blev Marlene Dietrichs internationale gennembrud, og hun synger bla. "Ich bin von Kopf bis Fuß auf Liebe eingestellt" ("Jeg er fra top til tå indstillet på kærlighed").

Medvirkende (i udvalg) 

 Emil Jannings – professor Immanuel Rath
 Marlene Dietrich – Lola Lola
 Kurt Gerron – Kiepert, troldmanden
 Rosa Valetti – Guste, troldmandens hustru
 Hans Albers – Mazeppa, den stærke
 Reinhold Bernt – klovnen
 Eduard von Winterstein – rektoren

Referenser

Eksterne henvisninger 
 
 Den blå Engel på YouTube

Dramafilm fra Tyskland
Komediefilm fra Tyskland
Musicalfilm
Tyske film fra 1930
Film baseret på bøger
Henning Jacobsen

Henning Jacobsen (født 28. april 1946, død 23. april 2023) var kendt for at spille karakteren "Chips-kongen Jørgen" i KiMs-reklamerne. 

Han dukkede første gang op i tv-reklamerne som Jørgen fra KiMs-chips i 1996 og havde rollen de følgende 23 år. Reklamerne blev hurtigt populære og kom i forskellige udformninger og for forskellige chips-produkter i porteføljen over en lang årrække. Jacobsen var oprindeligt uddannet landmåler. Han havde i en årrække firmaet Dansk Rørinspektion, som undersøgte allehånde rørsystemer med robotkameraer. Han optrådte sidste gang i tv-reklamer for KiMs i 2020. 

Inden han i 1996 landede rollen som KiMs-Jørgen, havde han ingen forudgående erfaring med TV-mediet. I starten af 1990'erne sagde han ja til at hjælpe en af sine venners nabo, der var gymnasielærer i Frederiksværk med at lave en film på skolen. Filmen blev aldrig klippet færdig, men den fik i 1996 et castingbureau til at kontakte ham. En forhenværende elev, filminstruktør Anders Thomas Jensen, kunne huske ham fra skolefilmen, og havde foreslået ham til KiMs-kampagnen. 

Henning Jacobsen døde den 23. april 2023 efter længere tids sygdom med leukæmi.

Referencer

Eksterne henvisninger 
 kims.dk/om-joergen/ KiMs.dk

Reklamefolk fra Danmark
Personer fra Herning Kommune
Personer døde af kræft
Rikke Rohr

Rikke Rohr (født 23. maj 1984) er en dansk arkitekt MMA, debattør, aktivist, selvbygger og foredragsholder. Hun er arkitekt MAA og sidder bl.a. i repræsentantskabet for Realdania, Akademisk Arkitektforening og et udvalg under Akademirådet. Til dagligt arbejder Rikke Rohr som udøvende arkitekt hos MOLE Arkitekter på Frederiksberg.

Offentlig debat 

Rikke Rohr blev første gang kendt i den offentlige debat for at arrangere et større protest event imod nedrivningerne af Slagtergårdene på Vesterbro i København i 2018.  
I 2019 stiftede og afviklede Rikke Rohr det første danske folkemøde om byudvikling, arkitektur og demokrati Sydhavnens Folkemøde.   
Arrangerede 2023 Debat om Arkitektens Virke i Akademisk Arkitektforening.

Tillidshverv 

I 2021 blev Rikke Rohr indvalgt til Repræsentantskabet i Akademisk Arkitektforening og samtidig valgt til leder af Akademisk Arkitektforening København, hvor hun var leder i to år. 
I 2022 blev Rikke Rohr udpeget til en arbejdsgruppe under Akademirådet, samt til juryen for Byens Sjæl  i selskab med blandt andre Søren Ulrik Thomsen, Karsten Ifversen, Camilla van Deurs m.fl. I efteråret 2022 blev Rikke Rohr valgt ind i Realdanias Repræsentantskab. 
 
I 2023 sidder Rikke Rohr i Advicery Boardet for Arkitektur Festivalen OPEN i Aarhus.   og senest har hun kastet sig ind i den offentlige debat om bæredygtighed i pensionsverdenen, hvor hun i april 2023 stiller op til bestyrelsen i Pensionskassen Arkitekter og Designere.

Priser 

2020 For Sydhavnens Folkemøde modtog Rikke Rohr arkitektur-prisen 'Årets Lille Arne'. 

2021 Statens Kunstfonds Drigstighedspris

Foredrag og formidling 

Indslag ved HOUUSIG II:   

TV-program på DK4:

Referencer 

Arkitekter fra Danmark
Foredragsholdere fra Danmark
Santiago Buitrago

Santiago Buitrago Sánchez (født 26. september 1999 i Bogotá) er en cykelrytter fra Colombia, der er på kontrakt hos .

Referencer

Eksterne henvisninger 

 
 

Personer fra Bogotá
Mandlige cykelryttere fra Colombia
Hjalte Thor Knudsen

Hjalte Thor Knudsen (født 15. april 2003 i Hundested) er en cykelrytter fra Danmark, der kører for .

Referencer

Eksterne henvisninger 
 
 

Personer fra Hundested
Mandlige cykelryttere fra Danmark
Team Novo Nordisk Development

Team Novo Nordisk Development er et cykelhold fra USA, der blev etableret i 2013 som et talenthold for . Fra starten kørte det som et amatørhold, men har siden 2021 haft status som et UCI kontinentalhold. Alle rytterne på holdet har Type 1-diabetes mellitus.

Danske ryttere 
 Hjalte Thor Knudsen (2023–)

Referencer

Eksterne henvisninger 
 

Cykelhold fra USA
Etableret i 2013
Novo Nordisk
Sport i Atlanta
US Clay Court Championships for mænd

US Men's Clay Court Championships er en årlig ATP Tour 250 tennisturnering, der startede i 1910. Det er den sidste tilbageværende turnering på ATP World Tour-niveau i USA, der spilles på grusbaner.

Turneringen begyndte i 1910, da Western Lawn Tennis Association mente, at en national grusbane turnering ville hjælpe med at fremme etableringen af flere grusbaner i vesten. Grusbaner var mere økonomiske at installere og vedligeholde end græsbaner, og håbet var, at de lavere omkostninger forbundet med banebyggeriet ville give mulighed for en hurtigere udvidelse af spillet. De første nationale mesterskaber, blev afholdt i Omaha Field Club, hvor et publikum på 5.000 så finalerne. Deltagelse og spil på grus voksede som et resultat af begivenheden, og i 1914 blev begivenheden flyttet til Cincinnati Tennis Club. Det er siden blevet spillet i adskillige byer, med lange ophold i River Forest og Indianapolis, og afholdes i dag i Houston, Texas.  Mellem 1970 og 1989 var det en del af Grand Prix Tennis Tour som en del af Grand Prix Super Series (1974-1977). Under opholdet i Indianapolis fra 1969 til 1986 var turneringen en kombineret mænds og kvinders begivenhed.

Tidligere finaler

Singler 
Bill Tilden har rekorden for flest titler (7).Bill Tilden og Frank Parker har sammen rekorden for flest finaler (8).

Doublea (open era)

Rekorder

Herresingle

Referencer 

Houston
ATP 250
Tennisturneringer
Sport i USA
Grand Prix Hassan II

Grand Prix Hassan II er en årlig tennisturnering for mænd på ATP Touren og er i øjeblikket en del af ATP 250-serien. Turneringen spilles på grusbaner og blev afholdt årligt på Complexe Al Amal i Casablanca, Marokko, før den flyttede til Marrakesh i 2016. Mellem 1984 og 1989 var den en del af Challenger-serien. Det er i øjeblikket den eneste ATP-begivenhed, der afholdes i Afrika. Turneringen afholdes normalt i april og fungerer som en optaktsturnering til French Open.

Tidligere finaler

Singles

Doubles

Referencer 

ATP 250
Tennisturneringer
Etableret i 1984
Sport i Marokko
Estoril Open

Estoril Open (også kendt som Millennium Estoril Open af sponsor grunde) er en ATP grusbane -tennisturnering, som er en del af ATP 250. Den afholdes på sportskomplekset Clube de Ténis do Estoril i Cascais. Turneringen blev oprettet i 2015 for at erstatte det historiske Portugal Open, som blev aflyst på grund af manglende sponsorater. Turneringen blev skabt af den tidligere hollandske tennisspiller Benno van Veggel og den portugisiske fodboldagent Jorge Mendes.

Tidligere finaler

Singles

Doubles

Referencer 

ATP 250
Sport i Portugal
Estoril
Tennisturneringer
Etableret i 2015
Srpska Open

Srpska Open er en ATP 250-serie tennisturnering for mænd, der spilles udendørs på grus. Den blev afholdt for første gang i 2023 som en del af ATP Touren. Turneringen bliver afholdt i Banja Luka, Republika Srpska, Bosnien-Hercegovina.

Tidligere finaler

Singles

Doubles

Referencer 

ATP 250
Tennisturneringer
Sport i Bosnien-Hercegovina
Etableret i 2023
Brimheim

Brimheim (født ca. 1990) med det borgerlige navn Helena Heinesen Rebensdorff er en dansk-færøsk sanger og komponist. Hun har tidligere optrådt med kunstnernavnet ”Franka”.

Musikstilen bliver betegnet som “PJ Harvey-lydende indierock” og “radiovenlig 90er-rock”, hvor Brimheim og producer Søren Buhl Lassen ofte tager sangene i nye overraskende retninger.

Baggrund 
Brimheim er datter af Elin Brimheim Heinesen og barnebarn af forfatter Jens Pauli Heinesen fra Færøerne.

Hun er bachelor i sangskrivning fra Det Jyske Musikkonservatorium, og “master i music creation” fra Rytmisk Musikkonservatorium i København.

Priser 
Brimheim blev tildelt FMA-prisen (Faroese Music Awards) i 2021 (årets nye navn) og tre FMA-priser í 2022 (årets sang, årets kvindelige sanger og årets band), foruden at hun vandt musikforlæggernes pris - “Carl Prisen” - som “Årets Talent” i 2022, hvor 30.000 kr. fulgte med prisen.

Diskografi 
Album:
 “Myself Mispelled” (EP)
 “Can’t Hate Myself Into A Different Shape”

Sange (udvalgte):
 “Call It What You Want”
 “Exquisite Bliss”
 “Veronica Fever”
 “You Skip My Turn”
 “Kafka”
 “Favourite Day Of The Week”
 “Hey Amanda”
 “Poison Fizzing On A Tongue”

Referencer 

 
Sangere fra Danmark
Sangere fra Færøerne
Waterton biosfærereservat

Waterton biosfærereservat (etableret 1979) er et UNESCO- biosfærereservat, der omfatter Waterton Lakes National Park i den yderste sydvestlige del af provinsen Alberta i Canada. Reservatet omfatter en del af de østlige skråninger af Rocky Mountains, der strækker sig fra Continental Divide til kanten af Canadian Great Plains mod øst. Glacier Biosphere Reserve and National Park i Montana, USA ligger syd for området. Reservatet administreres af Waterton Lakes National Park og Waterton Biosphere Association.

Økologiske karakteristik 
De stejle miljøgradienter fra det kontinentale vandskel til prærierne har skabt en usædvanlig rig mosaik af levesteder med deres tilhørende flora og fauna.
Biosfærereservatet dækker prærie- græsarealer, aspelunde, subalpine skove, alpin tundra og enge, klipper, søer og ferskvandsvådområder samt forstyrret, stærkt afgræsset land på prærierne.

Beboere 
I 1996 havde Waterton en fast befolkning på 279 personer og en sæsonbefolkning på omkring 2.250 i højsommersæsonen. Den største indtægtskilde er turismen, som hovedsageligt finder sted i stødpudezonen. Landbrug, især husdyravl og bæredygtig skovbrug i indianerreservatet, er vigtigt i overgangszonen.

Biosfærereservatet organiserer eller hjælper med at sponsorere offentlige seminarer eller fora om emner, der tiltrækker lokalsamfundets interesse eller bekymringer, og arrangerer også udflugter for studerende.

Areal 
Reservatets areal (terrestrisk og marint) er 667,61 km2. Kerneområdet er 462,85 km2, omgivet af bufferzone(r) på 63,12 km2 og overgangsområde(r) på 141,64 km2.

Referencer 

Biosfærereservater i Canada
Rocky Mountains
Socialpædagogik

Socialpædagogik er en socialfaglig retning inden for pædagogikken. Der er tale om en handlingspædagogik, der er knyttet til gadearbejde og social praksis.

Den polske sociolog og pædagog Helena Radlińska var den første til at tale om socialpædagogik i 1905. Senere hovedteoretikere og inspiratorer er Janusz Korczak , Célestin Freinet, Paulo Freire og Laurent Ott.

Socialpædagogik orienterer sig mod socialt udsatte og mennesker med funktionsnedsættelse, fx handicappede, hjemløse, misbrugere og socialt udsatte børn og unge. Socialpædagoger griber ind i barnets eller den voksnes "naturlige miljøer". Børn og voksne ses som sociale væsener, der er tilpasset det miljø, hvor de vokser op. Socialpædagoger udfører pædagogisk praksis med barnet eller den voksne gennem dets "naturlige" miljø for at imødekomme dets særlige behov og problemer.

I Danmark udbydes Akademiuddannelsen i socialpædagogik samt Master i special- og socialpædagogik . Desuden findes Socialpædagogernes Landsforbund og bladet Socialpædagogen.

Litteratur 

 Breumlund, A., & Hansen, I. B. (2021). Narrativ socialpædagogik giver pædagoger nye handlemuligheder. Forskning I Pædagogers Profession Og Uddannelse, 5(1), 13.
 Freire, Paulo (1993)”De undertryktes pædagogik”. Christian Ejlers
 Jensen, N. R. (2022). En 'kritisk' teori om socialpædagogik. Tidsskrift for Socialpædagogik, 25(2), 5-17.
 Lauritzen, Boris (2017): “Faglighedens utilstrækkelighed - En undersøgelse af eksistentiel filosofi i relation til socialt arbejde”. DPU
 Schwartz, I. (2009). Brugerperspektiver i socialpædagogik. Tidsskrift for Socialpædagogik, 23, 3-12.

Referencer 

Pædagogik
DM i landevejscykling 2024

DM i landevejscykling 2024 er den 92. udgave af Danmarksmesterskaberne i landevejscykling, og bliver afholdt fra 21. – 23. juni 2024 i Herning i forbindelse med den tredje udgave af DM-ugen.

Medaljeoversigt

Referencer

Eksterne henvisninger 
 DM-medaljevindere gennem tiderne hos Danmarks Cykle Union

Cykelløb i 2024
2024
Sport i Herning
Humza Yousaf

Humza Yousaf (født d. 7. april 1985) er en skotsk politiker, som har været Skotlands førsteminister siden marts 2023. Han er formand for Scottish National Party, og har været medlem af Skotlands parlament siden 2011. Han har pakistansk baggrund og blev ved sit valg til Skotlands førsteminister, den første etniske minoritet til at holde dette embede.

Baggrund 
Yousaf er født i Glasgow til forældre fra Pakistan.

Politiske karriere

Første valg og ministerposte 
Yousaf blev medlem af SNP i 2005, og arbejdede over de næste år som assistent for flere prominente medlemmer af partiet, herunder Alex Salmond. Han blev for første gang valgt til Skotlands parlament i 2011.

Yousaf blev i 2012 udpeget som minister for Europa og udviklingssamarbejde, og han blev hermed den første etniske minoritet i Skotland til at blive udpeget som minister. Han fortsatte i denne rolle frem til 2016, hvor han blev minister for transport og øerne.

Yousaf blev i 2018 udpeget til justitsminister. Han fortsatte i denne rolle frem til 2021, hvor han i stedet blev gjort til sundhedsminister.

SNP-formand og førsteminister 
Nicola Sturgeon annoncerede i februar 2023, at hun ville stoppe from SNP-formand og førsteminister. Få dage senere, annoncerede Yousaf, at han ville være kandidat til at erstatte hende. Efter en længere valgkamp, så vandt Yousaf den 23. marts 2023 valget, da han fik 52% af stemmerne. Den 28. marts blev han officielt bekræftet som Skotlands nye førsteminister af parlamentet, og blev hermed den første etniske minoritet til at holde dette embede.

Referencer

Eksterne henvisninger 

Personer fra Glasgow
Politikere fra Skotland
Skotlands førsteministre
Marie Alix af Schaumburg-Lippe

Marie Alix til Schaumburg-Lippe () (Bückeburg,  – Tumby, 1. november 2021) var en tysk prinsesse, der var gift med den titulære hertug Peter af Slesvig-Holsten-Sønderborg-Glücksborg, familieoverhoved for hertughuset Slesvig-Holsten-Sønderborg-Glücksborg.

Marie Alix var halvkusine til kong Frederik 9. af Danmark og dronning Beatrix af Nederlandene.

Biografi

Tidlige liv 

Marie Alix blev født den  i byen Bückeburg, hovedstaden i Fristaten Schaumburg-Lippe. Hun var det første barn og den eneste datter af prins Stephan af Schaumburg-Lippe og hertuginde Ingeborg Alix af Oldenborg, der havde giftet sig i 1921. Hendes far var den femte søn af fyrst Georg 2. af Schaumburg-Lippe og lillebror til fyrst Adolf 2. af Schaumburg-Lippe, der havde været den sidste fyrste af det lille fyrstendømme Schaumburg-Lippe i det centrale Tyskland fra 1911 til 1918. Hun fik i 1924 en lillebror, prins Georg-Moritz af Schaumburg-Lippe, som 46 år gammel blev dræbt i en bilulykke i 1970.

Da hendes far var diplomat, boede hun under sin opvækst i Sofia i Bulgarien, Rom i Italien, Rio de Janeiro i Brasilien, Buenos Aires i Argentina og Santiago de Chile i Chile. Ved slutningen af ​​Anden Verdenskrig boede hun sammen med sin mors slægtninge fra Huset Oldenburg i Lensahn i Holstein.

Ægteskab og børn 

Den  giftede hun sig på Glücksborg Slot i Slesvig-Holsten med arveprins Peter af Slesvig-Holsten-Sønderborg-Glücksborg, der var den ældste overlevende søn af hertug Frederik af Slesvig-Holsten-Sønderborg-Glücksborg og prinsesse Marie Melita af Hohenlohe-Langenburg.

Peter og Marie Alix fik fire børn:
 Marita, (født 1948), prinsesse af Slesvig-Holsten-Sønderborg-Glücksborg. 
 Christoph af Slesvig-Holsten-Sønderborg-Glücksborg, (født 1949), titulær hertug fra 1980. 
 Alexander, ( født 1953), prins af Slesvig-Holsten-Sønderborg-Glücksborg. 
 Ingeborg (født 1956), prinsesse af Slesvig-Holsten-Sønderborg-Glücksborg, kendt som malerinde.

Senere liv 

Sammen med sin mand og børnene boede hun resten af livet på godset Binebæk i Tumby syd for Slien i Sydslesvig. I 1949 var hun med til at grundlægge Stiftung Louisenlund, der driver skolen Louisenlund med hjemsted på Louisenlund gods beliggende ved Sliens sydlige bred i Sydslesvig. I de følgende årtier havde hun en prægende indflydelse på skolens udvikling.

Arveprins Peters far døde den 10. februar 1965, hvorefter Peter blev familieoverhovede for hertughuset Slesvig-Holsten-Sønderborg-Glücksborg.

Hertug Peter døde blot 58 år gammel den 30. september 1980. Hertuginde Marie Alix overlevede sin mand med 41 år og døde 98 år gammel den 1. november 2021 på Binebæk.

Anetavle

Se også 
 Slesvig-Holsten-Sønderborg-Glücksborg
 Fyrstendømmet Schaumburg-Lippe
 Huset Lippe

Referencer

Eksterne henvisninger 

Huset Schaumburg-Lippe
Kongelige fra Tyskland
Tyskere i 1900-tallet
Tyskere i 2000-tallet
Personer fra Bückeburg
Altenhagen (Landkreis Mecklenburgische Seenplatte)

Altenhagen er en kommune i den nordøstlige del af Landkreis Mecklenburgische Seenplatte. Historisk set hører den dog til Pommern. Kommunen ligger nordvest for Altentreptow. Indtil den 1. januar 2004 var kommunen en del af Amtes Kastorfer See. Siden da har den hørt til Amt Treptower Tollensewinkel med sæde i Altentreptow.

Geografi og trafik 
Altenhagen ligger ca. 15 kilometer nordvest for Altentreptow. Bundesstraße 194 løber vest om kommunen. Landsbyen kan nås via Altentreptow-kørestedet på Bundesautobahn 20. De højeste områder i den tidligere Landkreis Demmin er 110 m over havets overflade, og ligger i kommunen.

Lokal inddeling 
 Altenhagen
 Neuenhagen
 Philippshof

Kilder og henvisninger
 

Byer i Kreis Mecklenburgische Seenplatte
Zar Paulo

Zar Paulo er et aarhusiansk band bestående af fem medlemmer, der laver dansksproget new-wave pop-rock. Martin Kleberg (keyboard), Tobias Schou (trommer), Emil Vammen (sang) og Anton Breinbjerg (bas) begyndte at spille sammen på deres efterskole, mens Johan Horsmans (guitar) blev en del af bandet, da de alle gik på gymnasium. Gruppen udgav debutsinglerne "Radiotårn" og "Højen" i 2018. Året efter, i 2019, udsendte gruppen singlen "I løb". Første del af bandets debutalbum blev udgivet i efteråret 2022 som en EP, og det samlede album, Elendig Software, blev udgivet i foråret 2023.

Gruppens musikalske stil bliver beskrevet som pop-slagsange med new-wave-rock udtryk. Selv mener bandet, at de både er et pop- og rock-band, da den udgivne musik bedst kan kaldes pop, men live ser de sig selv som rock-musikere. Bandet var i begyndelsen inspireret af det danske indie-rock-band Mew, og de lavede "progressiv 70’er-artrock i 7/8". Siden har de forsøgt sig med punk, akustisk folk og dreampop, før de er landet som pop-rock-band med dets karakteristiske 80’er-inspirerede art-pop.

Gruppen startede med at skrive engelskprogede tekster, men overgik til dansk kraftigt inspireret af Minds of 99. Musikken er ofte politisk og forholder sig kritisk på det moderne samfund. Bandet kommenterer især på internet-ficerede og digitaliserede tendenser, der understøtter profitmaksimerende kapitalistiske algoritmer. Derudover betragter musikken dansk alkoholkultur, spritbilisme, danskhed og teknologi.

Eftersom flere af sangene på gruppens debutalbum Elendig Software allerede havde turneret som singler og på gruppens første EP, blev Elendig Softwares nyhedsværdi af Soundvenue kaldt for lav, men albummet blev samtidig mødt med ros. Soundvenue kalder Elendig Software for en "nyklassiker, der skråler sig ind i den dansksprogede rockhistorie", og Politiken, der udråbte Elendig Software Del 1 som et af de ti bedste albums i 2022, kaldte sangene for "fuldtræffere" og "uimodståelige".

Diskografi 
 Elendig Software (2023)

Referencer

Eksterne henvisnninger 
 

Rockgrupper fra Danmark
Popgrupper fra Danmark
Etableret i 2018
Juliane af Hessen-Kassel

Juliane af Hessen-Kassel (Juliane Louise Amalie;  – 12. marts 1860) var den næstældste datter af Landgreve Carl af Hessen og Prinsesse Louise af Danmark. Hun protestantisk abbedisse for den adelige damestiftelse i Itzehoe Kloster fra 1810 til sin død i 1860.

Biografi 
Hun blev født den  i København. Medens hun, efter at hendes ældre søster, Marie Sophie Frederikke i 1790 var blevet gift med Kronprins Frederik (den senere Kong Frederik 6.), levede hos sine forældre
på Louisenlund, ønskede man en overgang i Sverige at se hende som den unge Kong Gustav 4. Adolfs tilkommende dronning, og nogle svenske herrer var også på besøg på Louisenlund. Ved den lejlighed måtte prinsesse Juliane mod sin vilje klæde sig i de svenske farver.
Men planerne herom blev atter opgivet, uvist af hvilken grund. Den 23. maj 1810 blev prinsessen, få måneder efter at hendes yngre søster, Prinsesse Louise Karoline, var blevet gift med Hertug Vilhelm af Slesvig-Holsten-Sønderborg-Beck (senere hertug af Glücksborg), Kong Christian 9.'s far, efter Kong Frederik 6.'s ønske valgt til abbedisse i Itzehoe Kloster. Det var hun, indtil hun døde den 12. marts 1860.

Se også 
 Huset Hessen

Referencer

Litteratur

Eksterne henvisninger 

Huset Hessen-Kassel
Prinsesser fra Danmark
Danskere i 1700-tallet
Danskere i 1800-tallet
Abbedisser
Billie Jean King Cup 2024

Billie Jean Cup 2024 var den 61. udgave af Billie Jean King Cup, den kvindelige pendant til mændenes Davis Cup, arrangeret af International Tennis Federation. Slutrunden med deltagelse af 12 hold blev spillet i perioden . - . november 2024 på indendørs hardcourt i  i , , der var vært for Billie Jean King Cup-slutrunden for  år i træk.  var Billie Jean King Cup-værtsland for  gang.

Mesterskabet havde i alt deltagelse af ___ hold.

Turneringen blev vundet af , som besejrede  med ?-? i finalen, og som dermed vandt mesterskabet for ___ år i træk og ___ gang i alt.  var i Billie Jean King Cup-finalen for ___. gang men for første gang siden , og det var ___ gang, at  måtte rejse hjem med sølvmedaljerne. Det vindende ___ hold bestod af , ,  og , mens ___ blev repræsenteret af , ,  og .

Format

Kvalifikation 

I kvalifikationen spillede 18 hold om 9 pladser ved slutrunden.

Slutrunde

Hold

Seedninger

Grupper 

Holdene blev ved lodtrækning inddelt i fire grupper med et hold fra hvert seedningslag.

Holdopstilling

Gruppe A

Stilling

Holdkampe

Gruppe B

Stilling

Holdkampe

Gruppe C

Stilling

Holdkampe

Gruppe D

Stilling

Holdkampe

Slutspil

Semifinaler

Finale

Playoff-kampe

Gruppe I

Amerika

Asien/Oceanien

Europa/Afrika

Gruppe II

Amerika

Asien/Oceanien

Europa/Afrika

Gruppe III

Europa/Afrika

Eksterne henvisninger 

 Billie Jean King Cup

Noter 

2024
Tennis i 2024
Sjors Lugthart

Sjors Lugthart (født 22. juni 2005 i Wateringen) er en cykelrytter fra Holland, der kører for .

I 2022 blev Lugthart hollandsk juniormester i enkeltstart. I april 2023 offentliggjorde World Tour-holdet , at de fra 2024 havde tilknyttet rytteren til deres udviklingshold, , på en toårig kontrakt.

Referencer

Eksterne henvisninger 
 
 

Mandlige cykelryttere fra Nederlandene